stanford-oval/wikipedia huggingface dataset:
Muhammed-Amin

| Möxämmät-Ämin> Мухаммед-Амин Muhammed-Amin  محمد أمين |
| --- | --- |
 Muotokuva.
Henkilötiedot
Muut nimet:  Möxämmät Ämin, Möxämmätämin, Möxämmäd-Ämin, Mahmet Amin, Magmed Amin, Muhammed Emin
Syntynyt: 1469
Kuollut: 1518 Kazan, Kazanin kaanikunta
Vanhemmat:  İbrahim xan إبراهيم (isä)  Nur-Soltan نور سلطان (äiti)
Möxämmät-Ämin xan (tat. Мөхәммәт-Әмин хан محمد أمين, ven. Мухаммед-Амин хан, Muhammed-Amin han, 1469 – 1518) oli kolminkertainen Kazanin kaanikunnan kaani. Ensimmäisen hallituskautensa aikana hän tuki aktiivisesti Moskovan suurruhtinaan politiikkaa ja osoitti olevansa "Venäjän todellinen ystävä". Noustuaan valtaistuimelle toisen kerran hän muutti poliittisia näkemyksiään painottaen kaanien itsenäisyyttä. Muhammed-Amin "nautti ihmisten rakkaudesta ja kunnioituksesta"; Kazan kukoisti hänen alaisena. Hänet tunnettiin myös runoilijana; otteita hänen teoksistaan ​​on säilynyt tähän päivään asti. Muhammed-Aminin Neuvostoaikana löydetyt jäänteet haudattiin Kazanin Kremliin vuonna 2016. Arkeologit yhdistivät hänet Tšingis-kaanin jälkeläiseksi.
Montserrat Caballé

| Montserrat Caballé |
| --- | --- |
 Montserrat Caballé vuonna 1982
Henkilötiedot
Koko nimi:  Maria de Montserrat Viviana Concepción Caballé i Folch
Syntynyt: 12. huhtikuuta 1933 Barcelona, Katalonia, Espanja
Kuollut: 6. lokakuuta 2018 (85 vuotta) Barcelona
Muusikko
Aktiivisena:  1956–1997, ajoittain myöhemminkin
Tyylilajit:  ooppera
Levy-yhtiöt:  
  [ Muokkaa Wikidatassa ] [ ohje ]  
Maria de Montserrat Viviana Concepción Caballé i Folch, tunnetumpi lyhyemmällä nimellään Montserrat Caballé, (12. huhtikuuta 1933 Barcelona – 6. lokakuuta 2018 Barcelona) oli katalonialainen sopraano ja tunnettu oopperalaulaja. Hän oli 1950- ja 1960-luvuilla muun muassa Maria Callasin ohella yksi näkyvimpiä hahmoja bel canto -ohjelmiston suosion palauttamisessa. [lähde? ]
Lapsuus ja nuoruus

Caballé syntyi Barcelonassa ja opiskeli paikallisessa Liceu-konservatoriossa.
Oopperaura

Caballé liittyi Baselin oopperaan 1956, jossa hän teki debyyttinsä oopperalavalla La bohèmen Mimìnä varsinaisen esittäjän sairastuttua. Onnistuneen esiintymisen jälkeen hän sai laulaa muita suuria rooleja, kuten Taikahuilun Pamina, Puccinin Tosca, Verdin Aida sekä Richard Straussin oopperoiden Arabella, Chrysothemis (Elektra) ja Salome.
Kaudella 1960–1961 hän työskenteli Bremenin oopperassa, jossa hän erikoistui bel canto -rooleihin. Hänen suosikkisäveltäjiään olivat Bellini, Donizetti ja Rossini. Vuonna 1962 hän palasi Barcelonaan ja teki ensiesiintymisensä Liceussa.
Caballé teki kansainvälisen läpimurtonsa 1965, kun hän pääsi esiintymään sairastuneen Marilyn Hornen tilalle New Yorkin Carnegie Halliin, Donizetin Lucrezia Borgian nimirooliin. Esitys teki hänestä suuren oopperatähden. Myöhemmin samana vuonna hän esiintyi Glyndebournen oopperafestivaalilla ja Metropolitan-oopperassa Gounod’n Faustin Margueriten roolissa. Vuonna 1972 seurasivat ensiesiintymiset La Scalassa Norman pääroolissa sekä Covent Gardenissa La Traviatan Violettana.
Vaikka Caballé tunnettiin bel canto -repertuaarin primadonnana, hänen ansioluetteloonsa kertyi vuosien varrella yli 80 roolia barokkioopperoista Pucciniin ja Wagneriin. Caballé oli myös tunnettu resitaaleistaan, joissa hän esitti kotimaansa musiikkia.
Muita projekteja ja elämää

Vuonna 1987 Caballé duetoi Freddie Mercuryn kanssa singlellä ”Barcelona”, josta tuli menestys. He päättivät tehdä kokonaisen albumillisen musiikkia yhdessä: albumi Barcelona julkaistiin 1988. Nimikappaleesta tuli neljä vuotta myöhemmin Barcelonan kesäolympialaisten tunnussävelmä.
Vuonna 1991 Montserrat Caballé vieraili Turun Typhoon-Arenassa yhdessä José Carrerasin kanssa. Heitä säesti Stockholm Sinfonietta johtajana Elio Boncompagni. Televisio-ohjelma Huippukonsertti: José Carreras ja Montserrat Caballé Turussa esitettiin ensi kerran 9. marraskuuta 1991.
Vetäydyttyään oopperalavoilta Caballé omistautui hyväntekeväisyydelle. Hän oli Unescon hyvän tahdon lähettiläs ja perusti säätiön Barcelonaan vähäosaisille lapsille.
Caballé meni 1964 naimisiin tenori Bernabé Martín kanssa. Heidän tyttärensä Montserrat Martí on myös laulaja.
Levytyksiä > Oopperat

1965 – Donizetti: Lucrezia Borgia – (Shirley Verrett, Alfredo Kraus, Ezio Flagello; RCA Italiana Chorus And Orchestra; Jonel Perlea; RCA GD86642)
1970 – Bellini: Il pirata – (Piero Cappuccilli, Bernabé Marti, Giuseppe Baratti; RAI:n Rooman kuoro ja orkesteri; Gianandrea Gavazzeni; EMI CMS5 67121-2)
1972 – Puccini: Turandot – (Luciano Pavarotti, Joan Sutherland, Nicolai Ghiaurov; John Alldis Choir; London Philharmonic Orchestra; Zubin Mehta; Decca 414 274-2)
1973 – Rossini: Guillaume Tell – (Gabriel Bacquier, Nicolai Gedda, Mady Mesplé, Gwynne Howell; Ambrosian Opera Chorus; Royal Philharmonic Orchestra; Lamberto Gardelli; EMI CMS 769951-2)
1973 – Boito: Mefistofele – (Norman Treigle, Plácido Domingo, Josella Ligi, Heather Begg; Ambrosian Chorus; London Symphony Orchestra; Julius Rudel; EMI CMS 566 501-2)
1976 – Donizetti: Lucia di Lammermoor – (José Carreras, Vicente Sardinero, Samuel Ramey; Ambrosian Opera Chorus; New Philharmonia; López Cobos; Philips 446 551-2)
1976 – Puccini: Tosca – (José Carreras, Ingvar Wixell, Samuel Ramey; Royal Opera House Chorus and Orchestra; Colin Davis; Philips 438 359-2)
1979 – Bellini: Puritaanit – (Alfredo Kraus, Matteo Manuguerra, Julia Hamari; Ambrosian Opera Chorus; Philharmonia Orchestra London; Riccardo Muti; EMI 769663-2)
1979 – Mascagni: Cavalleria rusticana – (José Carreras, Matteo Manuguerra, Julia Hamari; Ambrosian Opera Chorus; Philharmonia Orchestra London; Riccardo Muti; EMI 763 650-2)
1982 – Arrigo Boito: Mefistofele – (Nicolai Ghiaurov, Pavarotti, Mirella Freni, Nucci Condò; Trinity Boys’ Choir, London Opera Chorus; National Philharmonic Orchestra London; Oliviero de Fabritiis; Decca 410 175-2)
Aiheesta muualla

Wikimedia Commonsissa on kuvia tai muita tiedostoja aiheesta .
Montserrat Caballé Weber Claudia. (saksaksi)
Montserrat Caballé Encyclopædia Britannica. (englanniksi)
Montserrat Caballé, Barcelona Opera Singer, Dies at 85 BBC News.  6.10.2018. (englanniksi)
Montserrat Caballé And Freddie Mercury perform Barcelona BBC News.  6.10.2018. (englanniksi)
Johnston, Chris: Spanish Soprano Montserrat Caballé Dies Aged 85 The Guardian.  6.10.2018. (englanniksi)
Muistolaatta rakennuksessa Barcelonassa, jossa Caballé syntyi.
Muskingumin piirikunta

Muskingumin piirikunta on piirikunta Ohiossa, Yhdysvalloissa, jonka   hallintokeskus on Zanesville. Sen naapuripiirikuntia ovat Coshocton pohjoisessa, Guernsey idässä, Noble kaakossa, Morgan etelässä, Perry lounaassa ja Licking lännessä.
Kylät

Adamsville
Dresden
Frazeysburg
Fultonham
Gratiot
New Concord
Zanesville
Väestö

Piirikunnassa oli vuoden 2010 väestönlaskennassa 86 074 ihmistä. Etniset ryhmät jakautuvat valkoisiin, joita on 93,1%, mustiin (3,9%), alkuperäisamerikkalaisiin (0,2%) ja aasialaisiin (0,4%).
Kotitalouden mediaanitulo on 40 590 dollaria ja köyhyysrajan alapuolella oli 16,9% väestöstä 2007–2011 välisenä aikana.
Aiheesta muualla

Kuvia tai muita tiedostoja aiheesta Muskingumin piirikunta Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
Musée d'Art Moderne de la Ville de Paris

| Musée d'Art Moderne de la Ville de Paris |
| --- | --- |
 Palais de Tokyo, jonka itäsiivessä Musée d'Art Moderne de la Ville de Paris toimii.
Tyyppi:  Taidemuseo 
Sijainti:   Pariisi, Ranska
Perustettu:  1961
Johtaja:  Fabrice Hergott
Kotisivut:  Musée d'Art Moderne de la Ville de Paris
Koordinaatit:  
 fiMusée d'Art Moderne de la Ville de Paris 
    
Musée d'Art Moderne de la Ville de Paris on  Pariisissa sijaitseva modernin taiteen museo, joka avattiin vuonna 1961. Museo sijaitsee osoitteessa 11 Avenue du Président Wilson Palais de Tokyon tiloissa 16. arrondissementissa.
Taidevarkaus 2010

Musée d'Art Moderne de la Ville de Parisiin  murtauduttiin 20. toukokuuta 2010. Tekijä, joka pääsi sisään ilmeisesti ikkunasta, vei museosta noin sadan miljoonan euron edestä tauluja. Alun perin varastettujen taulujen arvoksi arvioitiin huomattavasti enemmän, mutta viranomaiset korjasivat arviota myöhemmin. Varastetut taulut olivat Pablo Picasson La Pigeon aux petits pois, Henri Matissen La Pastorale, Georges Braquen L'Olivier prés de l'Estaque, Amedeo Modiglianin La Femme à l'éventail ja Fernand Légerin Nature morte aux chandeliers.
Aiheesta muualla

Wikimedia Commonsissa on kuvia tai muita tiedostoja aiheesta .
Museon kotisivut (Arkistoitu – Internet Archive) (ranskaksi)
Muhammed Ibn-Djabir Al Battani

Al Battani
Muhammed Ibn-Djabir Al Battani, (nimi latinalaistettu muotoon Albategnius)  oli 900-luvulla elänyt arabimatemaatikko ja tähtitieteilijä.  Hän laski aikaisempaa tarkemman arvon vuoden pituudelle, ekliptikan kaltevuudelle ja kevättasauspisteen siirtymiselle. Matematiikan puolella hän tunsi sinin, kosinin ja tangentin laskukaavat. Omien tutkimustensa lisäksi hän oli perehtynyt intialaiseen alan kirjallisuuteen.
Plato Tiburtinus käänsi Battanin teoksia latinaksi, ja tiedetään, että Tyko Brahe, Kopernikus, Kepler ja Galileo olivat perehtyneet niihin.
Mustalampi (Keuruu, Roosinpohja)

| Mustalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°07′32″N, 24°47′56″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  Mustaspuro 
Järvinumero:  35.621.1.017
Mittaustietoja
Pinnankorkeus:  117,3 m  
Rantaviiva:  0,645 km  
Pinta-ala:  2,119 ha  
Tilavuus:  0.000062 km³ 
Keskisyvyys:  2,91 m  
Suurin syvyys:  4 m  
Saaria:  ei saaria 
 fiMustalampi 
Mustalampi  on Keski-Suomessa Keuruulla Roosinpohjan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,1 hehtaaria ja se on 250 metriä pitkä ja 100 metriä leveä.Lampi on luodattu ja siitä on julkaistu syvyyskartat. Lammen tilavuudeksi on saatu 61 700 kuutiometriä eli 0,062 miljoonaa kuutiometriä. Sen keskisyvyys on 2,9 metriä ja suurin syvyys on 4,0 metriä. Lammella ei ole kartan mukaan saaria. Sen rantaviivan pituus on 650 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Keurusselän lähialueeseen (35.621) se kuuluu.
Miika Ullakko

| Miika Ullakko |
| --- | --- |

Henkilötiedot
Ammatti:  elokuvaohjaaja, elokuvakäsikirjoittaja, arkkitehti, valokuvaaja, näyttelijä
Aiheesta muualla
IMDb
Elonet
Miika Ullakko (s. 1986) on suomalainen valokuvaaja, elokuvaohjaaja ja näyttelijä, joka on erikoistunut tuottamaan independent-elokuvia. Ullakko on hoitanut omissa elokuvissaan myös muita tehtäviä, kuten käsikirjoitus, leikkaus, tuotanto, ja kuvaus.
Pienellä budjetilla ja kotivideokameralla kuvatut Ullakon ohjaamat elokuvat Graffiti meissä ja Mitä meistä tuli on valittu useille ulkomaisille elokuvafestivaaleilla, mukaan lukien Shanghain kansainväliset elokuvafestivaalit. Mitä meistä tuli pääsi teatterilevitykseen yhdellä esityskopiolla Finnkinon teattereihin.
Vuonna 2009 Kauppalehti Optio listasi Ullakon yhdeksi vaikutusvaltaisimmista tulevaisuuden muovaajista 1980-luvulla syntyneiden joukossa.
Filmografia

Graffiti meissä (2006) – ohjaaja, käsikirjoittaja, näyttelijä
Vastavirtaan (2006) – näyttelijä, apulaisohjaaja
Mitä meistä tuli (2009) – ohjaaja, käsikirjoittaja, näyttelijä
Rat King (2012) – näyttelijä, Luke
Heijastinpoliisit (2013) – ohjaaja, leikkaaja
Leipäjuustohuijaus (2013) – ohjaaja, käsikirjoittaja, kuvaaja, näyttelijä, leikkaaja
Killerdrone (2016) – ohjaaja, käsikirjoittaja, kuvaaja, leikkaaja
Musiikkivideot

Häntä – Iva (2006) ohjaaja, käsikirjoittaja, leikkaaja
Arttu Wiskari — Mökkitie (2010) ohjaaja, käsikirjoittaja, leikkaaja
Living Attic — Red Sky (2010) ohjaaja, käsikirjoittaja, leikkaaja
Arttu Wiskari — Tuntematon potilas (2011) ohjaaja, käsikirjoittaja, leikkaaja
Erin Anttila — Vanha nainen hunningolla (2011) ohjaaja, käsikirjoittaja, leikkaaja
Wings Fall Down — Lost in Shadows (2012) leikkaaja
Ideaali & Jay Who? — Lupaus (2013) käsikirjoittaja
HeavyWeight ft. Kasmir — On The Edge (2013) 2. ohjaaja, 2. kuvaaja
Julmari ja Oliveri — Shotteja (2013) leikkaaja
Juho ja Mika — Työväenluokan sankari (2014) ohjaaja, käsikirjoittaja, leikkaaja
Titta — Maailma loppuu tänään (2014) ohjaaja, käsikirjoittaja, leikkaaja
Arttu Wiskari — Sirpa (2014) ohjaaja, käsikirjoittaja, leikkaaja
Titta — Niin yli susta (2015) ohjaaja, kuvaaja, leikkaaja
Janne Orden — Handyman (2015) ohjaaja, kuvaaja, leikkaaja
Olivera — Trust (2018) ohjaaja, kuvaaja, leikkaaja
Olivera — Lot to Live (2020) ohjaaja, leikkaaja
Mainosvideot

Tapiolan kuoro – Promootiovideo (2010) ohjaaja, kuvaaja, käsikirjoittaja, leikkaaja
Mallit.fi — Promootiovideo (2010) ohjaaja, kuvaaja, leikkaaja
Nordic Business Forum 2012 — Koostevideo (2012) ohjaaja, kuvaaja, leikkaaja
Nordic Business Forum 2013 — Koostevideo (2013) ohjaaja, kuvaaja, leikkaaja
Nokia - How to make phone covers from old cd's — Mainosvideo (2013) ohjaaja, kuvaaja, leikkaaja
Nokia - How to recycle gold — Mainosvideo (2014) ohjaaja, kuvaaja, leikkaaja
I love me -messut — TV-spotti (2014) ohjaaja, käsikirjoittaja
Nokia - How to charge your phone by dancing — Mainosvideo (2014) ohjaaja, kuvaaja, leikkaaja
Nokia - Solar energy suit — Mainosvideo (2014) ohjaaja, kuvaaja, leikkaaja
Microsoft - What happens if you eat a cellphone? — Mainosvideo (2014) ohjaaja, kuvaaja, leikkaaja
Nordic Business Forum 2014 — Koostevideo (2014) ohjaaja, kuvaaja, leikkaaja
Nordic Business Forum 2015 — Koostevideo (2015) ohjaaja, kuvaaja, leikkaaja
Rovio Entertainment — Storm sisters, teaser audition of Mintie Das (2015) ohjaaja, kuvaaja, leikkaaja
Aiheesta muualla

Miika Ullakko Internet Movie Databasessa. (englanniksi)
Museum of Science and Industry

| Museum of Science and Industry |
| --- | --- |


Tyyppi:  tiede- ja tekniikkamuseo
Sijainti:  Chicago, Illinois, Yhdysvallat
Perustettu:  1933
Kotisivut:  www.msichicago.org
Koordinaatit:  41°47′26″N, 87°34′58″W
 fiMuseum of Science and Industry 
   
Museum of Science and Industry on Chicagossa Yhdysvalloissa sijaitseva suuri tiede- ja tekniikkamuseo.
Historia

Museorakennus rakennettiin vuonna 1893 Chicagon maailmannäyttelyä varten. Vuonna 1911 yhdysvaltalainen liikemies ja Sears, Roebuck and Company -tavarataloketjun johtaja Julius Rosenwald kävi poikansa kanssa Deutsches Museumissa Münchenissä. Hän innostui museosta, jossa näyttelyesineet liikkuivat ja museovieraat saivat painaa nappuloita ja vääntää vipuja. Rosenwald halusi rakentaa vastaavan museon myös kotikaupunkiinsa Chicagoon. Tilaksi hän löysi maailmannäyttelyä varten rakennetun rakennuksen. Museo avattiin 19. kesäkuuta 1933.
Museorakennus on ainut Chicagon maailmannäyttelystä jäljellä oleva rakennus.
Näyttelyt ja näyttelyesineet

Museossa on yli 400 000 neliöjalkaa (yli 37 000 neliömetriä) näyttelytilaa ja yli 35 000 näyttelyesinettä. Museon vakituisiin näyttelyihin kuuluvat muun muassa U-505, joka on Yhdysvaltojen ainut saksalainen U-vene, hautomo, jossa voi seurata kananpoikien kuoriutumista munista, sekä United Airlinesin Boeing 727 -lentokone.
Aiheesta muualla

Kuvia tai muita tiedostoja aiheesta Museum of Science and Industry Wikimedia Commonsissa
Mustalampi (Keuruu, Tiusala)

| Mustalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°15′00″N, 24°32′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Perijokeen 
Järvinumero:  35.625.1.014
Mittaustietoja
Pinnankorkeus:  159,7 m  
Rantaviiva:  0,672 km  
Pinta-ala:  2,557 ha  
Saaria:  ei saaria 
 fiMustalampi 
Mustalampi  on Keski-Suomessa Keuruulla Tiusalan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,6 hehtaaria ja se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 650 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Hepolammen valuma-alueeseen (35.625) se kuuluu.
Mustapääkotinga

| Mustapääkotinga |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kotingat Cotingidae
Suku::  Conioptilon
Laji::  mcilhennyi
Kaksiosainen nimi
 Conioptilon mcilhennyi  Lowery & O'Neill, 1966 
Katso myös
   Mustapääkotinga Wikispeciesissä   Mustapääkotinga Commonsissa 
Infobox OKNimi-testi OKIUCN-testi OK: 
Mustapääkotinga (Conioptilon mcilhennyi) on kotingojen heimoon kuuluva varpuslintu.
Levinneisyys

Mustapääkotingaa tavataan Boliviassa, Brasiliassa ja Perussa. Sitä on kuvattu melko yleiseksi, mutta laikuttaisesti esiintyväksi. Lajin kannankehitys on vakaa, ja se on luokiteltu elinvoimaiseksi.
Mustapääkardinaali

| Mustapääkardinaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kardinaalit Cardinalidae
Suku::  Kirjosiipikardinaalit Pheucticus
Laji::  melanocephalus
Kaksiosainen nimi
 Pheucticus melanocephalus  (Swainson, 1827) 
Katso myös
   Mustapääkardinaali Wikispeciesissä   Mustapääkardinaali Commonsissa 
Infobox OKNimi-testi OKIUCN-testi OK: 
Mustapääkardinaali (Pheucticus melanocephalus) on kardinaalien heimoon kuuluva varpuslintu.
Levinneisyys

Mustapääkardinaalia tavataan Kanadassa, Yhdysvalloissa ja Meksikossa. Lajin populaatio on hyvin suuri ja sen kannankehitys on nouseva. Se on luokiteltu elinvoimaiseksi.
Mămăligă

lautasellinen mămăligăa
Mămăligă on Romaniassa ja Moldovassa syötävä maissipuuro. Sitä valmistetaan keittämällä maissisuurimoita. Jäähtyessään mămăligă muuttuu kiinteäksi, jolloin siitä voi leikata viipalaeita leivän tavoin. Vastaavaa ruokaa syödään myös muualla Itä-Euroopassa, mutta toisella nimellä. Mămăligă muistuttaa osittain polentaa.
Maissi saapui nykyisen Romanian ja Moldovan alueelle 1600-luvulla, ja tätä ennen puuron valmistukseen käytettiin hirssiä. Mămăligă on perusruokaa, jota söivät ennen kaikkea maanviljelijät ja paimenet sen yksinkertaisuuden, mutta kuitenkin täyttävyyden vuoksi. Sittemmin ruokalaji on löytänyt tiensä myös ravintoloiden pöytiin.
Mămăligăa voi syödä niin aamiaiseksi (esim. hillon kanssa), lounaaksi (esim. juuston ja pikkelsin kanssa) kuin päivälliseksi (esim. lihan kanssa).
Mustapääkutoja

| Mustapääkutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  melanocephalus
Kaksiosainen nimi
 Ploceus melanocephalus  (Linnaeus, 1758) 
Katso myös
   Mustapääkutoja Wikispeciesissä   Mustapääkutoja Commonsissa 
Infobox OKNimi-testi OKIUCN-testi OK: 
Mustapääkutoja (Ploceus melanocephalus) on kutojien heimoon kuuluva varpuslintu.
Levinneisyys

Mustapääkutojaa tavataan laajalla alueella Afrikan länsi-, keski- ja itäosissa. Lajin on kuvattu olevan yleinen suurimmassa osassa levinneisyysaluettaan, ja sen kannankehitys on vakaa. Se on luokiteltu elinvoimaiseksi.
Mōri-klaani

Mōri-klaanin tunnus eli mon.
Mōri-klaani (jap. 毛利氏, Mōri-shi) oli japanilainen suku, joka hallitsi Honshu-saaren länsiosia 1500-luvun alusta 1800-luvun puoliväliin saakka. Tokugawa Ieyasun perustettua Tokugawa-shōgunaatin vuonna 1603 Mōri-klaanin päämiehestä tuli Chōshūn hanin daimio. Chōshū käsitti suurimman osan Länsi-Honshun alueesta. Vaikka Mōri-suku olikin Tokugawa-suvun vasalli, pysyivät nämä kaksi sukua vihamiehinä.
Mōri-klaani nousi merkittäväksi 1500-luvun alussa, kun eräät Ōuchi-suvun vasallit kapinoivat Ōuchin itsevaltaista hallintoa vastaan. Mōri Motonarin johdolla klaani pystyi hyötymään kapinasta, vaikka ei suoraan osallistunutkaan siihen. Vuonna 1557 Mōri Motonarista tuli Länsi-Honshun uusi hallitsija.
Motonarin pojanpojasta Mōri Terumotosta tuli 1500-luvun loppupuolella Oda Nobunagan huomattava vastustaja, kun Nobunaga pyrki alistamaan koko Japanin valtansa alle. Odan tehtyä itsemurhan vuonna 1582 Terumoto teki rauhan Odan seuraajan Toyotomi Hideyoshin kanssa. Pian Mōri Terumotosta tuli Hideyoshin luottokenraali. Vuonna 1598 kuolemansairas Hideyoshi nimitti viiden vanhimman neuvoston, jonka oli määrä toimia sijaishallitsijana, kunnes Hideyoshin alaikäinen poika Toyotomi Hideyori olisi kyllin vanha noustakseen valtaan. Mōri Terumoto oli yksi valituista sijaishallitsijoista, samoin Tokugawa Ieyasu. Hideyoshin kuoltua neuvoston jäsenten välillä alkoi valtataistelu, ja Terumoto liittyi Ieyasun vastustajiin. Tokugawa Ieyasu voitti lopulta kamppailun vallasta, mutta Mōri-klaani sai kuitenkin pitää lähes puolet Chōshūn alueesta, sillä Mōri Terumoto ei ollut Tokugawa Ieyasun pahimpia vastustajia.
Ieyasun suopeudesta huolimatta Mōri-klaani opetti joukkojaan inhoamaan Tokugawa-sukua ja kunnioittamaan sen sijaan keisaria, jonka vallan Tokugawat olivat kaapanneet itselleen. Niinpä Chōshūn soturit olivat keskeisessä roolissa, kun Tokugawa-shōgunaatti kaadettiin vuonna 1867 ja valta palautettiin Meiji-restauraatiossa keisarille. Tämän jälkeen Chōshūn alueen miehet pysyivät uuden hallinnon johtavissa asemissa aina toisen maailmansodan päättymiseen asti.